ລາຄານ້ຳມັນ ຖືກລົງ ເຮັດໃຫ້ ພາບພົດເສດຖະກິດ ຂອງ ເອເຊຍ ດີຂຶ້ນ ໃນປີ 2015
ພວກນັກເສດຖະສາດກ່າວວ່າ ຜົນກຳໄລຈາກລາຄານ້ຳມັນຖືກລົງ ຈະຜ່ອນຄາຍຄວາມກົດດັນ ຕໍ່ການຈ່າຍໜີ້ ຂອງນາໆຊາດ ແລະເຮັດໃຫ້ຜູ້ບໍລິໂພກ ມີເງິນໄວ້ໃນກະເປົາ ຫຼາຍຂຶ້ນ.
ລາຄານ້ຳມັນທີ່ຕົກລົງຢ່າງຫຼວງຫຼາຍຫວ່າງໄວໆມານີ້ ໄດ້ຊ່ອຍ ສົ່ງເສີມການເສດຖະກິດຂອງເອເຊຍ ເຮັດໃຫ້ພວກລັດຖະບານປະເທດ ຕ່າງໆ ຜ່ອນຄາຍການຊ່ອຍເຫຼືອເກື້ອກູນນ້ຳມັນທີ່ລາຄາແພງໆຂອງຕົນລົງໄດ້ ສິງຈະນຳເອົາລາຍງານ ຈາກນາຍ Ron Corben ນັກຂ່າວວີໂອເອ ປະຈຳບາງກອກ ທີ່ບັນດານັກວິເຄາະເວົ້າວ່າ ລາຄາຕົກຕໍ່າ ລົງນີ້ ຍັງຜ່ອນຄາຍຄວາມກົດດັນ ໃນການໃຊ້ຈ່າຍຄ່ານ້ຳມັນ ທີ່ສັ່ງຊື້ມາຈາກ ຕ່າງປະເທດເຊັ່ນກັນ ທີ່ເສດຖະກິດຂອງຕົນກາງຕໍ່ ໃນທ່າມກາງທີ່ຄາດກັນວ່າອັດຕາດອກເບ້ຍເງິນກູ້ ຈະສູງຂຶ້ນໃນທົ່ວໂລກໃນປີ 2015 ນັ້ນ ມາສະເໜີທ່ານຕໍ່ໄປ ບັນດານັກເສດຖະສາດ ກ່າວວ່າ ລາຄານ້ຳມັນລະຫວ່າງຊາດທີ່ຕົກລົງ 25 ເປີເຊັນ ນັບແຕ່ເດືອນກໍລະກົດເປັນຕົ້ນມາກຳລັງຍົກຄວາມຫວັງດ້ານເສດຖະກິດຂອງເອເຊຍຂຶ້ນ ຍ້ອນການກາງຕໍ່ອາໄສນ້ຳມັນ ທີ່ສັ່ງມາຈາກຕ່າງປະເທດຢ່າງຫຼວງຫຼາຍຂອງພາກພື້ນ ເພື່ອສົ່ງເສີມການເຕີບໂຕທາງດ້ານເສດຖະກິດຂອງຕົນນັ້ນ ບັນດານັກເສດຖະສາດ ກ່າວວ່າ ຜົນກຳໄລຈາກລາຍຈ່າຍຄ່ານ້ຳມັນທີ່ຕໍ່າ ນີ້ຍັງຜ່ອນຄາຍຄວາມກົດດັນຕໍ່ການຈ່າຍໜີ້ຂອງນາໆຊາດເຊັ່ນກັນ ຊຶ່ງເຮັດໃຫ້ພວກບໍລິໂພກມີເງິນຢູ່ໃນກະເປົາຫຼາຍຂຶ້ນແລະມີການຂຶ້ນລາຄາສິນຄ້າໜ້ອຍລົງ ຈຸດມາດຕະຖານຂອງລາຄານ້ຳ ມັນດິບ Brent ໄດ້ຫລຸດລົງຕໍ່າກວ່າ 80 ດອນລາຕໍ່ຖັງ ຊຶ່ງຫລຸດລົງຢ່າງຫຼວງຫຼາຍ ຈາກລະດັບໃນທ້ອງຕະຫຼາດ ຫຼາຍກວ່າ 108 ດອນລາຕໍ່ຖັງໃນເດືອນທັນວາ ປີ 2011 ລາຄາແກັສທຳມະຊາດ ທີ່ໃຊ້ກັນຢ່າງແຜ່ຫຼາຍໃນທົ່ວພາກພື້ນເອເຊຍ ຮວມທັງຍີ່ປຸ່ນ ແມ່ນພົວພັນກັບນ້ຳມັນດິບ Brent ທ່ານ Andrew Colquhoun ຫົວໜ້າຂັ້ນອາວຸໂສຂອງບໍລິສັດ Fitch Ratings ທີ່ມີຫ້ອງການຕັ້ງຢູ່ໃນຮົງກົງ ກ່າວວ່າ ການເສດຖະກິດໃນພາກພື້ນຈະໄດ້ຮັບຜົນກຳໄລ ຈາກໂຊກລາບທີ່ລອຍມາຢ່າງບໍ່ຄາດຝັນນີ້ ທ່ານ Colquhoun ກ່າວວ່າ ຢູ່ໃນລາຍງານຂອງນັກວິເຄາະສະບັບທີ່ເປີດເຜີຍອອກຫວ່າງໄວໆມານີ້ ຂອງບໍລິສັດ Fitch Ratings ກ່າວວ່າ ການເສດຖະກິດໃຫຍ່ໆຂອງພວກປະເທດໃນເອເຊຍ ແມ່ນຮວມທັງຈີນ ຍີ່ປຸ່ນ ເກົາຫຼີໃຕ້ ແລະໄທຈະເຫັນການເພີມທະວີຂຶ້ນຂອງລາຍຮັບທົ່ວໄປ ຈາກລາຄານ້ຳ ມັນຖືກລົງ ທີ່ຍືນຍົງມານີ້ ລາຍຈ່າຍຄ່ານ້ຳມັນທີ່ສັ່ງມາຈາກຕ່າງປະເທດຂອງໄທ ປະກອບ ເປັນເງິນ 15 ເປີເຊັນຂອງລາຍຮັບທັງໝົດຂອງຊາດ ຊຶ່ງເປັນພາລະແບກຫາບເກືອບວ່າໃຫຍ່ທີ່ສຸດໃນພາກພື້ນ ອີກຄັ້ງນຶ່ງທ່າມກາງສະຖານະການທີ່ລາຄານ້ຳມັນຕົກຕໍ່າ ລົງໃນໂລກນີ້ ອິນໂດເນເຊຍ ມາເລເຊຍແລະໄທ ຕ່າງກໍກຳລັງຈະທຳການລົດຜ່ອນການຊ່ອຍເຫຼືອເກື້ອກູນລາຄານ້ຳມັນຂອງຕົນລົງ ທີ່ມັກເປັນປັດໄຈສຳຄັນໃນການໃຊ້ຈ່າຍຂອງລັດຖະບານ ໃນຕົ້ນເດືອນນີ້ ປະທານາທິບໍດີ Joko Widodo ແຫ່ງອິນໂດເນເຊຍ ໄດ້ເພີ້ມການຊ່ອຍເຫຼືອເກື້ອກູນຄ່ານ້ຳມັນຂອງຕົນຂຶ້ນຫຼາຍກວ່າ 30 ເປີເຊັນ ການເຄື່ອນໄຫວທີ່ຫລໍ່ແຫຼມດ້ານການເມືອງ ໄດ້ນຳພາໃຫ້ມີການຕຳໜິຕິຕຽນ ຈາກພວກສະຫະພັນກຳມະບານ ແລະພວກພັກຝ່າຍຄ້ານ ແຕ່ລັດຖະບານກ່າວວ່າ ຕົນກຳລັງອຳນວຍການຊ່ອຍເຫຼືອທາງດ້ານສັງຄົມຂຶ້ນໃຫ້ແກ່ປະຊາຊົນຈຳນວນຫຼາຍກວ່າ 15 ລ້ານຄົນ ເພື່ອຜ່ອນຄາຍຜົນກະທົບຂອງນ້ຳມັນເຊື້ອໄຟທີ່ສູງຂຶ້ນນັ້ນ ທ່ານ Gareth Leather ນັກເສດຖະສາດປະຈຳຕະຫຼາດເງິນທຶນ ທີ່ມີຫ້ອງການຕັ້ງຢູ່ ລອນດອນ ກ່າວວ່າ ສຳລັບອິນໂດເນເຊຍ ຈະມີຜົນກະທົບໃນໄລຍະສັ້ນ ການປະຢັດເງິນໄວ້ນີ້ ຈະອຳນວຍໃຫ້ສາມາດໃຊ້ຈ່າຍເງິນໃນຈຳນວນຫຼາຍຂຶ້ນສຳລັບສາທາລະນະປະ ໂຫຍດ ແລະສົ່ງເສີມຄວາມໝັ້ນໃຈໃຫ້ແກ່ພວກນັກລົງທຶນ ທີ່ປະທານາທິບໍດີ Widodo ມີຄວາມ “ເອົາຈິງເອົາຈັງກ່ຽວກັບການປະຕິຮູບດ້ານເສດຖະກິດນັ້ນ ທ່ານ Leather ກ່າວວ່າ ມາເລເຊຍຍັງໄດ້ປະກາດຢຸດເຊົາໃຫ້ການຊ່ອຍເຫຼືອເກື້ອກູນນ້ຳມັນແອັດ ຊັງແລະນ້ຳມັນກາຊວນ ຕັ້ງແຕ່ວັນທີ 1 ທັນວາ ເດືອນແລ້ວນີ້ເປັນຕົ້ນມາ ລັດຖະບານກ່າວວ່າ ການເຄື່ອນໄຫວຕ່າງໆ ໄປສູ່ການລອຍໂຕທີ່ດຳເນີນການໄດ້ ແມ່ນມີຂຶ້ນຍ້ອນລາຄານ້ຳມັນໃນຕະຫຼາດໂລກປັດຈຸບັນນີ້ ກຳລັງຕໍ່າ ກວ່າ ລາຄານ້ຳມັນໃນປ້ຳ ຢູ່ໃນທ້ອງຖິ່ນ ຄະນະກຳມະການນະໂຍບາຍ ດ້ານພະລັງງານແຫ່ງຊາດຂອງໄທ ກ່າວວ່າ ຕົນວາງແຜນທີ່ຈະຈັດຕັ້ງປະຕິບັດການປະຕິຮູບລາຄາພະລັງງານ ໄປສູ່ການປັບຂຶ້ນລາຄານ້ຳມັນກາຊວນ ແລະຄ່າແກັສທຳມະຊາດ ທ່ານ Chris Weston ຫົວໜ້າວາງຍຸດທະສາດ ທີ່ບໍລິສັດ IG Markets ທີ່ມີຫ້ອງການຕັ້ງຢູ່ໃນນະຄອນ Melbourne ປະເທດອອສ ເຕຣເລຍ ກ່າວວ່າ ລາຄານ້ຳມັນທີ່ຖືກລົງ ຈະເສີມສ້າງການເສດຖະກິດໃນເອເຊຍໃຫ້ເຂັ້ມແຂງຂຶ້ນ ກ່ອນອັດຕາດອກເບ້ຍເງິນກູ້ຂອງສະຫະລັດຈະສູງຂຶ້ນໃນປີ 2015 ນັ້ນ ໃນປີ 2012 ຮ່ອງຮອຍຕ່າງໆ ທີ່ສະຫະ ລັດຈະຂຶ້ນອັດຕາດອກເບ້ຍເງິນກູ້ ໄດ້ສ້າງຄວາມຢ້ານກົວໃຫ້ແກ່ພວກການເສດຖະກິດແລະຕະຫຼາດເງິນຕາຂອງ ພວກປະເທດໃນພາກພື້ນ ທ່ານ Chris Weston ກ່າວວ່າ ບັນດາ ນັກເສດຖະສາດກ່າວວ່າ ລາຄານ້ຳມັນເຊື້ອໄຟທີ່ຕໍ່າ ລົງ ໄດ້ເພີ້ມພາບພົດໃນທາງບວກແລ້ວ ສຳລັບເອເຊຍໃນປີນີ້ ທີ່ອົງການວ່າດ້ວຍການຮ່ວມມືແລະການພັດທະນາດ້ານເສດຖະກິດ ຫຼື OECD ກ່າວວ່າ ພາກພື້ນເອເຊຍ ຍັງຄົງຈະເປັນເຂດທີ່ການເສດຖະກິດເຕີບໂຕຂຶ້ນໄວທີ່ສຸດຢູ່ໃນ ເສດຖະກິດຂອງໂລກນັ້ນ